**ALI ZNAM NAPISATI VABILO?**

**1. naloga**

Komu od naslovnikov bo poslano uradno in komu neuradno vabilo? Za naslovnikom napišite uradno

oz. neuradno.

* vabilo prijatelju iz otroških let na piknik
* vabilo knjižničarki na predstavitev nove knjige
* vabilo babici in dedku na kulturno prireditev
* vabilo znancu na pohod na Kriško goro
* vabilo kritiku na likovno razstavo
* vabilo sodelavcu na novoletno srečanje
* vabilo sestrični na rock koncert
* vabilo gospodu Bogataju na sestanek krajevne skupnosti
* vabilo zlatemu maturantu na sprejem pri županu

**2. naloga**

Ali so naslednji nagovori in pozdravi primerni za napisane naslovnike? Če niso ustrezni, jih popravite, tako da napišete pravilnega.

|  |  |  |
| --- | --- | --- |
| **Naslovnik** | **Nagovor** | **Pozdrav** |
| dedek Cene | Dragi moj dedi! | Lepo vas pozdravljam. |
| dr. Mateja Pirc | Draga dr. Mateja, | Lep pozdrav |
| prijateljica Maruša | Ojla, Maruša, | Pozdravček |
| prof. Dušan Bogataj | Spoštovani, | Lepo Vas pozdravljam. |
| župan Dejan Hiti | Cenjeni Hiti | Živijo |
| sestra Katja | Spoštovana sestrica! | S spoštovanjem |

**3. naloga**

Simon je svoji sestrični poslal naslednje vabilo. Preberite ga.

16. julij 2014, Maribor

VABILO

Živijo, Mateja.

Vem, da si ljubiteljica šansonov, zato te vabim na koncert Andraža Hribarja, ki bo v petek, 25. julija 2014, ob 19. uri. Upam, da ti bo uspelo in boš lahko prišla na koncert.

Veselim se že najinega ponovnega srečanja. Simon

1. Katero vrsto vabila ste prebrali? Podčrtajte obe vrsti vabila.   
   Prebral/-a sem neuradno/uradno/javno/zasebno vabilo.
2. V vabilu je kar nekaj napak. Poiščite jih in vabilo popravite, tako da bo ustrezno.

**4. naloga**

Napišite vabilo z naslednjimi podatki. Če kateri podatek manjka, si ga izmislite sami.

**Kdo vabi?** Matevž Petrič, doktor medicine (ZDRAVSTVENI DOM NOVO MESTO, KANDIJSKA CESTA 4, 8000 NOVO MESTO)

**Koga vabi?** Niko Poljanec (CANKARJEVA ULICA 5, 8216 MIRNA PEČ)

**Na kateri dogodek vabi?** PREDAVANJE ZDRAV ŽIVLJENJSKI SLOG

**Kdaj?** Četrtek, 4. 9. 2014

**Kje?** NOVO MESTO

**REŠITVE**

**1. naloga:**

neuradno, uradno, neuradno, neuradno, uradno, neuradno, neuradno, uradno, uradno

**2. naloga:**

|  |  |  |
| --- | --- | --- |
| **Naslovnik** | **Nagovor** | **Pozdrav** |
| dedek Cene | Dragi moj dedi! | Lepo vas pozdravljam.  Lepo te pozdravljam./Adijo. /Se vidiva./Se slišiva./Pozdravček |
| dr. Mateja Pirc | Draga dr. Mateja,  Spoštovani,/Spoštovana dr. Mateja Pirc!/Spoštovana dr. Pirc, | Lep pozdrav |
| prijateljica Maruša | Ojla, Maruša, | Pozdravček |
| prof. Dušan Bogataj | Spoštovani, | Lepo Vas pozdravljam. |
| župan Dejan Hiti | Cenjeni Hiti  Cenjeni g. Hiti,/Cenjeni župan Hiti/Spoštovani g. župan Dejan Hiti! | Živijo  S spoštovanjem/Lepo Vas pozdravljam./Lep pozdrav |
| sestra Katja | Spoštovana sestrica!  Ljuba/Draga sestrica,/Živijo, sestrica,/Čao!/Ojla, sestrica, | S spoštovanjem  Lep pozdrav/Se vidiva./Čao/ Veliko pozdravčkov in poljubčkov/Lepo te pozdravljam. |

**3. naloga:**

**a-naloga:**

neuradno, zasebno

**b-naloga:**

 Najprej zapišemo kraj, nato čas pisanja (*Maribor, 16. julij 2014*).

 Za nagovorom namesto pike postavimo vejico ali klicaj (npr. *Živijo, Mateja*,/!).

 V vsebini manjka podatek o kraju koncerta (npr. *v Veliki* dvorani *SNG* Maribor).

 Manjka ustrezen pozdrav (npr. *Lep pozdrav/Lepo te pozdravljam./Se vidiva.*).

 Podpis ne zapišemo v isto vrstico kot pozdrav, ampak pod pozdravom.

**4. naloga:**

Dr. Matevž Petrič

Zdravstveni dom Novo mesto

Kandijska cesta 4

8000 Novo mesto Novo mesto, 25. 8. 2014

Nika Poljanec

Cankarjeva ulica 5

8216 Mirna Peč

VABILO

Spoštovana ga. Nika Poljanec,/!

vabim/Vabim Vas na predavanje Zdrav življenjski slog, na katerem boste zvedeli, kako lahko zdravo živite, se prehranjujete in ste vsakodnevno aktivni. Predavanje bo v četrtek, 4. 9. 2014, ob 18. uri v predavalnici 23 (1. nadstropje) v Zdravstvenem domu Novo mesto.

Upam, da se boste zanimivega predavanja lahko udeležili in Vas lepo pozdravljam.

Matevž Petrič,

dr. medicine